| Medaljeoversikt |
| --- |
| Konkurrerte for Kenyas flagg Kenya |
| Friidrett: |
| Friidrett Afrikamesterskapet i friidrett |
| Gull | 2016 Durban | 5000 m |
| Friidrett Juniorafrikamesterskapet i friidrett |
| Sølv | 2009 Bambous | 4x400 m |
| Friidrett Ungdoms-VM i friidrett |
| Bronse | 2007 Ostrava | 1500 m |
| Gull | 2005 Marrakech | 1500 m |
| Terrengløp: |
| Friidrett Afrikamesterskapet i terrengløp |
| Sølv | 2016 Yaoundé | Senior |
| Gull | 2016 Yaoundé | Senior, lag |

**Sheila Kiprotich Chepkirui** (født 27. desember 1990) er en kenyansk friidrettsutøver, som konkurrere i langdistanseløp, mellomdistanseløp og terrengløp. Hennes fremste meritter til nå er gull på 5000 meter ved Afrikamesterskapet i friidrett 2016 og sølv i terrengløp ved Afrikamesterskapet i terrengløp 2016.

Idrettskarriere
---------------

2005-2008 - tidlig karriere
Chepkuri vant 1500 meter ved ungdoms-VM i friidrett 2005, foran japanske Yuriko Kobayashi og etiopiske Bizunesh Mohammed Urgesa. Chepkirui satte her ny personlig rekord og mesterskapsrekord med tiden 4:12,29.

To år senere deltok hun ved ungdoms-VM i friidrett 2007 i Ostrava, men denne gangen fikk hun bronse, bak hhv. kenyanske Sammary Cherotich og Jordan Hasay fra USA. Hun deltok også ved junior-VM i friidrett 2008, men greide bare 4:24,21 i innledningsheatet, og gikk ikke videre til finalen. 

2009
Hun deltok på 800 meter ved juniorafrikamesterskapet i friidrett 2009. Der løp hun på 2:12,61 og endte på 8.-plass. Caster Semenya vant denne øvelsen. Hun deltok også på Kenyas stafettlag som fikk sølv på 4 x 400 meter stafett.

2014
Etter noen år uten å delta i større mesterskap deltok hun i november 2014 ved det kenyanske terrengløpet *First Athletics Kenya / KCB Cross Country Series*. Løypa var 8 km, og Chepkirui løp inn til 22.-plass med tiden 26:43,5, drøye to og et halvt minutt bak vinneren, Sheila Chepngetich.

2015
Hun deltok ved det kenyanske uttakningsstevnet for VM i friidrett 2015, men kom der på 9.-plass på 800 meter. I oktober løp hun 10 km ved Nairobi Standard Chartered Marathon, og vant denne på 33:30. Hun vant det andre løpet i den kenyanske terrengløpserien (Athletics Kenya Cross-country Series) i november.

2016 - afrikamester på 5000 meter
I januar vant hun det kenyanske militærmesterskapet i terrengløp (*Kenya Defence Force Cross Country Championships*).

Hun kom på 3.-plass ved det kenyanske mesterskapet i terrengløp i 2016, bak Alice Aprot og Beatrice Mutai. Dette var også uttakningsstevne for afrikamesterskapet, og hun ble dermed tatt ut til Afrikamesterskapet i terrengløp 2016 i Yaoundé i Kamerun. I den individuelle konkurransen i afrikamesterskapet fikk hun sølv, bak sin lagkamerat Alice Nawowuna, og i lagkonkurransen vant Kenya kvinneklassen. Alle 3 medaljene gikk til kenyanske utøvere i seniorklassen for kvinner; Beatrice Mutai tok bronsen i dette mesterskapet.

Hun vant 5000 meter ved det kenyanske mesterskapet i friidrett i mai, med tiden 15:30,8 (håndholdt tidtaking). Ved Afrikamesterskapet i friidrett 2016 i juni vant hun 5000 meter, foran kenyanske Margaret Chelimo og etiopiske Dera Dida.

Referanser
----------

1. ↑  IAAF - *Event Report - Girls' 1500 metres Final*, besøkt 14. juli 2016.
2. ↑  African Athletics - *Nigerian Ogoegbunam completes a hat trick at Africa Junior Championships*, besøkt 14. juli 2016.
3. ↑  African Athletics - *Nigerian Ogoegbunam completes a hat trick at Africa Junior Championships*, besøkt 14. juli 2016.
4. ↑  Athletics Kenya - *First Athletics Kenya / KCB Cross Country Series November 2014 Results At Posta Grounds*, besøkt 14. juli 2016.
5. ↑  LetsRun.com - *2015 Kenyan World Championship Trials Full Results*, besøkt 14. juli 2016.
6. ↑  Pwani Kenya - *Joshua Kipkorir and Elizabeth Rumokoi wins Nairobi standard chartered marathon* Arkivert 14. juli 2016 hos Wayback Machine. besøkt 14. juli 2016.
7. ↑  AllAfrica - *Kenya: Ng'etich, Chepkirui Win X-Country Series in Kangaru*, besøkt 14. juli 2016.
8. ↑  Daily Nation - *Kipsang, Chepkirui at KDF Cross Country championships*, besøkt 14. juli 2016.
9. ↑  IAAF - *Kamworor and Aprot win at penultimate IAAF Cross Country Permit meeting in Nairobi*, besøkt 14. juli 2016.
10. ↑  Citizen - *Kamworor, Aprot dominate Cross nationals*, besøkt 14. juli 2016.
11. ↑  Webcaa.org - *Kenya rules at African Cross Country Championships* Arkivert 15. mars 2016 hos Wayback Machine. besøkt 14. juli 2016.
12. ↑  LetsRun.com - *2016 Kenyan National Championships Results*, besøkt 14. juli 2016.

Eksterne lenker
---------------

* (en) Sheila Chepkirui – World Athletics Rediger på Wikidata
* (en) Profil hos All-Athletics Arkivert 18. august 2016 hos Wayback Machine.
* (en) Profil hos Tilastopaja Oy (arkivert 4. juni 2016)